b'\n_START_ARTICLE_\nBombardier CRJ200\n_START_SECTION_\nRazvoj\n_START_PARAGRAPH_\nLetalo je oblikovano na osnovi Canadair Challengerja, ki ga je leta 1976 Canadir odkupil od ameri\xc5\xa1kega proizvajalca poslovnih letal Learjeta._NEWLINE_\xc5\xa0irok trup Challengerja je oblikovalcem Canadirja predstavljal mo\xc5\xbenost in izziv za podalj\xc5\xa1anje letala, z namenom, da bi dosegli ve\xc4\x8d sede\xc5\xbeev v letalu. Tako so bili narejeni na\xc4\x8drti za letalo Challenger 610E, ki bi lahko sprejelo 24 potnikov. Na\xc4\x8drtu  in ideji za izdelavo letala so se leta 1981 odpovedali, toda ideja o uporabi \xc5\xa1irokega trupa dosedanjega modela je bila \xc5\xa1e vedno prisotna._NEWLINE_Leta 1987 so pri\xc4\x8deli \xc5\xa1e z zahtevnej\xc5\xa1im in ambicioznej\xc5\xa1im projektom za letalo s podalj\xc5\xa1anim trupom, kar je pomladi leta 1989 pripeljalo do uvedbe programa Canadair Regional Jet. Zadr\xc5\xbeali so ime Canadair kljub dejstvu, da je firma Bombardier prevzela dru\xc5\xbebo. Prvo od treh razvojnih letal CRJ100 je opravilo krstni let 10. maja 1991. Certifikat so prejeli konec leta 1992 in tedaj so pri\xc4\x8deli z dobavljanjem naro\xc4\x8denih letal. Prvi kupec, ki je prejel letalo je bila nem\xc5\xa1ka letalska dru\xc5\xbeba Lufthansa.\n_START_SECTION_\nCRJ100\n_START_PARAGRAPH_\nLetalo CRJ100 je napram letalu Challengerju 600 podalj\xc5\xa1ano za 5,92 m, z dodatnimi okviri trupa letala pred in za krili. Na trup letala je  vgrajeno \xc5\xa1e  dvoje vrat za izstop potnikov v primeru nevarnosti. Krilo letala je spremenjeno(pove\xc4\x8dan razpon) in oja\xc4\x8dano. Prevladujo\xc4\x8da postavitev potni\xc5\xa1ke kabine omogo\xc4\x8da prevoz 50 potnikov. V CRJ100 je vgrajena Collins ProLine 4 avioelektronika, Collins meteorolo\xc5\xa1ki radar, GE CF34-3A1 turbofen motorja z 41,0 kN, pove\xc4\x8dan je rezervar za gorivo in zaradi ve\xc4\x8dje te\xc5\xbee samega letala je oja\xc4\x8dano tudi podvozje letala. Letalu je sledila podina\xc4\x8dica letala CRJ100 ER, ki je omogo\xc4\x8dala do 20% ve\xc4\x8dji dolet in pozneje CRJ100 LR podina\xc4\x8dica letala, ki je omogo\xc4\x8dala 40% ve\xc4\x8dji dolet.\n_START_SECTION_\nCRJ200\n_START_PARAGRAPH_\nLetalo CRJ200 ima tako, kot CRJ100 50 potni\xc5\xa1kih sede\xc5\xbeev, dva pilotska sede\xc5\xbea in en dodaten zasilni sede\xc5\xbe (angle\xc5\xa1ko jumpseat) za pilota kontrolorja ali pilota in\xc5\xa1truktorja v pilotski kabini. Konfiguracija sede\xc5\xbeev v potni\xc5\xa1ki kabini letala je 2 + 2 sede\xc5\xbea v vrstah od 1 do 12 in 2 + 0 sede\xc5\xbeev v 13. vrsti, ker je na desni strani 13. vrste postavljen toaletni prostor. Mo\xc5\xbeno je tudi dodati \xc5\xa1e en preklopni sede\xc5\xbe v zadnjem delu letala potni\xc5\xa1ke kabine za \xc5\xa1e enega \xc4\x8dlana posadke letala._NEWLINE_Vsled strogih ameri\xc5\xa1kih predpisov in pravil  ameri\xc5\xa1ka letalska dru\xc5\xbeba Pinnacle Airlines leti z ina\xc4\x8dico letal CRJ200 s 44 sede\xc5\xbei. V sprednjem delu potni\xc5\xa1ke kabine se nahaja prostor za tovor ali za prtljago potnikov in posadke. Potni\xc5\xa1ko kabino je pri teh letalih mo\xc5\xbeno spremeniti in omogo\xc4\x8diti sprejem 50 potnikov. Model s 40 potni\xc5\xa1kimi sede\xc5\xbei pa je bil ponujen z nekaj ni\xc5\xbejo ceno, da bi se kupci odvrnili od manj\xc5\xa1ega in cenej\xc5\xa1ega brazilskega letala Embrarer 135._NEWLINE_Obstaja tudi tovorna ina\xc4\x8dica letala, model CRJ200 PF, ki je bila razvita v sodelovanj z Cascade Aerospace na osnovi povpra\xc5\xa1evanja \xc5\xa1vedske letaske dru\xc5\xbebe West Air Sweden._NEWLINE_V avgustu leta 2006 je bilo v prometu 938 letal CRJ100 in CRJ200 vseh ina\xc4\x8dic, poleg tega pa je bilo naro\xc4\x8denih \xc5\xa1e osem letal.\n_START_SECTION_\nIna\xc4\x8dice\n_START_PARAGRAPH_\nUradna oznaka letala je CL-600 2B19, medtem, ko je Regional marketin\xc5\xa1ko komercialna oznaka in poimenovanje. Izdelano je bilo par modelov CRJ letal._NEWLINE_CRJ100 je originalna, prvotna ina\xc4\x8dica s 50 sede\xc5\xbei. Opremljena je z General Electric CF3434-3A1 motorji. Ve\xc4\x8dja uporabnika tega tipa letal sta letalski dru\xc5\xbebi Air Canada Jazz in Comair. Slovenska letalska dru\xc5\xbeba Adria Airways je v svoji floti imela eno letalo tega tipa._NEWLINE_CRJ100 SF je ina\xc4\x8dica letala, pri katerem je mo\xc5\xbeno namembnost letala spreminjati za potni\xc5\xa1ko ali tovorno uporabo._NEWLINE_CRJ200 je identi\xc4\x8den CRJ100, razen v tem, da njegova motorja CF34-3B1 imata izbolj\xc5\xa1ano u\xc4\x8dinkovitost. Adria Airways je imela v svoji floti pet letal tega tipa, trenutno uporablja \xc5\xa1e eno letalo._NEWLINE_CRJ440 je podoben model letala, kot CRJ200, toda z manj\xc5\xa1o maksimalno vzletno te\xc5\xbeo letala (MTOW \xe2\x80\x93 Max Take Off Weight) in s kapaciteto 40 do 44 sede\xc5\xbeev v potni\xc5\xa1ki kabini. Ekskluzivni kupec z 69 letali tega modela je ameri\xc5\xa1ka letalska dru\xc5\xbeba Pinnacle Airlines._NEWLINE_Challenger 800/850 je poslovna ina\xc4\x8dica modela CRJ200._NEWLINE_CRJ200 PF je tovorna ina\xc4\x8dica modela CRJ200._NEWLINE_CRJ200 SF je ina\xc4\x8dica letala, pri katerem je mo\xc5\xbeno namembnost letala spreminjati za potni\xc5\xa1ko ali tovorno uporabo._NEWLINE_CRJ500 je 50 sede\xc5\xbena varianta letala s krili in potni\xc5\xa1ko kabino na osnovi modelov CRJ700/900. Model je bil opu\xc5\xa1\xc4\x8den leta 2001.\n_START_SECTION_\nDana\xc5\xa1nja uporaba\n_START_PARAGRAPH_\nLetalske dru\xc5\xbebe v Evropi in ZDA opu\xc5\xa1\xc4\x8dajo 50 sede\xc5\xbena letala zaradi rizika visokih cen letalskega goriva, kar dela ta letala neekonomi\xc4\x8dna za letalske operacije. Opu\xc5\xa1\xc4\x8danje tega tipa letal pomeni tudi zni\xc5\xbeevanje cen rezervnih delov, saj ve\xc4\x8dino opu\xc5\xa1\xc4\x8denih letal uporabljajo za rezervne dele.\n_START_SECTION_\nLetalske dru\xc5\xbebe uporabniki\n_START_PARAGRAPH_\nJulija 2015 je bilo v uporabi  563 letal modelov CRJ100 in CRJ200 vseh ina\xc4\x8dic. Letalske dru\xc5\xbebe z ve\xc4\x8djim \xc5\xa1tevilom teh letal v uporabi so SkyWest Airlines (167), Expressjet (78), Endevaor Air (43), Air Wisconsin (71), PSA Airlines (35), Jazz Aviation (25), RusLine (17), Air Nostrum (10), SA Express (10). Ostale letali\xc5\xa1ke dru\xc5\xbebe uporabljajo po par letal teh modelov.'